The Masque of Queens
The Masque of Queens est fabula personata a Beniamino Jonson scripta, vestimentis ab Ignatio Jones designatis, die 2 Februarii 1609 a regina Anna Daniae, Iacobi I uxore, docta. Parte prima vel antifabulá saltitaverunt cantitaveruntque sagae undecim dominamque suam laudaverunt. Inde, prologo a Virtute Heroica et Fama pronuntiato, reginae duodecim e domo famae egredientes cum cantu et saltatione fabulam concludunt. Liber manu scriptus autographus, a Beniamino Jonson reginae Annae oblatus, in Bibliotheca Britannica sub siglo Royal 18.A.xlv servatur. Designationes Ignatii Jones in collectu ducum Devoniae apud Chatsworth ostentantur. De praeparatione huius fabulae epistulam scripsit die fere 14 Novembris 1608 Ioannes Donne, qui nuper cum comitissa Bedfordiae Lucia Russell (Penthesilea futura) cenaverat: I was in the street going to sup with my Lady Bedford ... The King ... hath left with the Queen a commandment to meditate upon a masque for Christmas, so that they grow serious about that already; that will hasten my Lady Bedfords journey, who goes within ten days from hence to her Lord, but by reason of this, can make no long stay there. ("In via eram apud dominam de Bedfordia cenaturus ... Rex noster Reginam commendavit ut de fabula aliqua personata meditaret die Nativitatis agenda, ita ut de hac re iam assidue colloquuntur. Iter ergo dominae de Bedfordia citius perfectum erit, quae abhinc inter dies decem ad Dominum suum ibit, sed, fabulae parandae causà, haud longe ibi morare poterit.") Fabula autem tardius confecta non ante diem 2 Februarii 1609 acta est. Auctor Beniaminus Jonson, qui iam pro regina alias fabulas personatas composuerat, nunc primum antifabulam praeponendam statuit, cuius textum curiosissime cum scholiis eruditis de operibus sagarum tam antiquarum quam recentiorum accommodavit. Sagis ab actricibus personatis, ipsa regina mulieresque nobiles reginarum partes fabulosarum egerunt: Anna Daniae, regina Angliae, sine dubio Belannam personavit, reginarum huius fabulae reginam Lucia Russell, comitissa Bedfordiae, partes Penthesileae egit Alethea Howard, comitissa de Arundel, Atalantam personatura erat Anna Clifford, partes Berenicae egit Catharina Howard, vicecomitissa Cranborne Elisabetha de Vere, comitissa Derbiae, partes Zenobiae egit Francisca Howard, comitissa Essexiae Elisabetha Somerset, domina Guildford, partes Artemisiae egit Elisabetha Stanley, comitissa de Huntingdon Susanna de Vere, comitissa de Montgomery, partes Thomyridis egit Catharina de Vigornia, domina Windsor, partes Camillae egit Anna Somerset, domina Winter, partes Candacae egit